Faaruu jaalalaa
Siif jedheen... 
Ija koon si argachuuf
Utuun siif kufee ka'uu
Karaan ba'e galuuf
Garaakoo na danda'uu
Siif jedheen godaane
Gola qalbii keessaa
Yoo ATI na deessites
Eessattan si deessaa
Utuun jechuu danda'uu
Utuun himuu danda'uu
Utuun dhaga'uu danda'uu
Siif jedhee madaa'uu
Moo... 
Siif jedhee maraadhuu
Akkan qullaa buusu
Kan darbe yaadadhu
Anoo qullaan buusu!
Eeyyeen siif jedhee
Argaa kee nuffeera
Galmee kees cufeera
Karaa si biraan na ga'u
Hundarraas goreera
Siif jedhee maraadhuu
Amala keef safaadhu
Inni hirkoo hin qabne
Kun namaaf gufuudha
Namummaa namaa dhabne
Gowwummaatti lakkoofte
Qilleensa kee machoofte
Sadarkaa duraa irraas
Gangalattee lafa dhoofte
Mee amma siif jedhee
Morma kiyya caccabsuu
Mee Maal siif jedhee
Daddarba kee obsuu? 
Maal waan taateefis
Hammina kee dhoksuu
Kufee siif ka'uukoo
ATI dadhabina seete
Haalakee sii na'uukoo
Guurtee narratti of feete
Siif jedhen
ATI garuu Eessa deemaa jirtaa? 
Sin jaaladha yoon siin jedhu sababa isaa nan gaafatin. Maaliifi yoo jettemmoo, ani kanan si jaaladhe sababa tokko malee waan ta'eefi. Ani akka warreen kaanii, mudhiikee, bifa kee, kolfa kee, rifeensa kee, teessuma kee, ija kee akkasumas qabeenyaafi amala keen miti kanan si jaalle. Sababni koo ammoo warreen ani armaan olitti siif caqase martuu guyyaa tokko dhabamuun isaa waan hin oollefi. Namummaa Kee, eenyummaa kee waliin Sababa tokko maleen si jaaladhe. Wantoota ormi ittiin si jaalatan maraa dhabdullee sin jaaladha.